**8. A feladat modern kori fogalmakra vonatkozik.**

**Írja a felsorolt történelmi jelenségek számát a megfelelő meghatározás betűjele mellé!**

**(**Elemenként 1 pont.)

**a)** …………………. : eredetileg egy óindiai nép neve; a hitleri Németországban a

nem zsidók elnevezésére, ill. a faji ideológiában a vezetésre hivatott „északi faj”

megjelölésére használták.

**b)**…………………. : az OSZDMP II. kongresszusán (1903) a forradalmi

irányzatot valló többség, az osztályharcos marxizmus híveinek Lenin által

kidolgozott ideológiája, 1917 végétől pedig hatalmi politikai gyakorlata.

**c)**……………….… : tagadja az emberi faj egységét, s az emberiségen belül felállított

minőségi szempontok szerint több fajt különböztet meg. Egyes típusokat, etnikai,

nemzeti felekezeti stb. csoportokat olykor politikai elfogultságból a többiek elé

helyez.

**d)**……………….… : az első világháború után kialakult szélsőjobboldali politikai

mozgalom, majd uralmi rendszer Olaszországban.

**e)**……………….… : politikai és eszmei irányzat, amely a *Rerum novarum* (1891)

pápai enciklika szociális tanításai alapján alakult ki Németországban,

Ausztriában, Olaszországban és Magyarországon.

1. fasizmus

2. bolsevizmus

3. árja

4. fajelmélet

5. keresztényszocializmus

**Megoldás**

**a:** 3

**b:** 2

**c:** 4

**d:** 1

**e:** 5

*(Elfogadhatók a helyes válaszok akkor is, ha a feladat kipontozott részére kerültek.)*